বারো খলিফা সম্পর্কিত হাদিস

**বারো খলিফা** বা **বারো ইমাম** বা **বারো আমিরের হাদিস** (; *হাদিসুল ইসনা আশারা খলিফা)* হলো একটি বহুল প্রচারিত ভবিষ্যদ্বাণী, যা নবি মুহাম্মাদ থেকে একাধিক নির্ভরযোগ্য সূত্রে বর্ণিত হয়েছে। যেখানে বলা হয় যে, তাঁর পরে বারোজন খলিফা (বা ইমাম/আমির) আগমন করবেন। যেহেতু নবি মুহাম্মাদের মৃত্যুর পর অনেক শাসক ছিলেন, তাই সুন্নি পণ্ডিতরা তাঁদের মধ্য থেকেই সেই বারোজনকে চিহ্নিত করেন। ইসনা আশারিয়া মতবাদে, এই বারোজন খলিফাকে তাদের সেই বারোজন ইমাম হিসেবে গণ্য করা হয়। বিশ্বাস করা হয় যে, তাদের সর্বশেষ ইমাম মুহাম্মদ আল-মাহদি ৮৭৪ খ্রিস্টাব্দ থেকে অলৌকিকভাবে আত্মগোপনে রয়েছেন এবং শেষ সময়ে অবিচার ও অশুভ শক্তিকে নির্মূল করার জন্য তিনি ফিরে আসবেন বলে আশা করা হয়।

## হাদিস
সাহাবি জাবির ইবনে সামুরা থেকে বর্ণিত হয়েছে যে, তিনি বলেন: আমি নবিকে বলতে শুনেছি যে, “বারোজন আমির (শাসক) আগমন করবে।” এরপর তিনি আরো একটি কথা বলেন, যা আমি শুনতে পাইনি। তখন আমার পিতা বললেন, তিনি বলেছেন: “তারা সবাই কুরাইশ গোত্র থেকে হবে।”এই হাদিসটি সামান্য শাব্দিক পরিবর্তনে হাদিসের প্রায় সব প্রসিদ্ধ গ্রন্থেই বর্ণিত হয়েছে। 

## সুন্নি দৃষ্টিভঙ্গি
সুন্নি উৎসগুলিতে বারো ইমাম সম্পর্কিত হাদিসের একাধিক ভিন্ন রূপ পাওয়া যায়। প্রায় সব সূত্রেই এ হাদিসটি জাবির ইবনে সামুরার মাধ্যমে বর্ণিত হয়েছে, যিনি ইসলামের নবি মুহাম্মাদের একজন সাহাবি ছিলেন। তবে এটি আরো কয়েকজন সাহাবির সূত্রেও বর্ণিত হয়েছে; যেমন আবদুল্লাহ ইবনে মাসউদ, আনাস ইবনে মালিক, উমর ইবনুল খাত্তাব, ওয়াসিলা ইবনে আসকা, আবদুল্লাহ ইবনে উমর, আবু হুরায়রা, সালমান আল-ফারসি, আয়িশা ও উসমান ইবনে আফফান। উল্লেখ্য যে, প্রসিদ্ধ ইমাম আহমদ ইবনে হাম্বল এই হাদিসটি ৩৪টি সনদে বর্ণনা করেছেন, যার সবই শেষ পর্যন্ত জাবির ইবনে সামুরা পর্যন্ত পৌঁছায়। 

সহিহ বুখারি ও সহিহ মুসলিমে বর্ণিত এই হাদিসের একটি প্রসিদ্ধ রূপ হলো:

মূলত সহিহ মুসলিমে এই হাদিসের বিভিন্ন রূপ নিয়ে একটি সম্পূর্ণ অধ্যায় রয়েছে।  এছাড়াও সুন্নি আলেমদের মধ্যে নাঈম ইবনপ হাম্মাদ, তিরমিযি, তাবারানি, হাকিম নিশাপুরি ও ইবনে আসাকিরও এই হাদিস উল্লেখ করেছেন। সুনানে আবু দাউদে বর্ণিত একটি রূপে বলা হয়েছে যে, এই বারো খলিফার শাসনামলে মুসলিম উম্মাহ ঐক্যবদ্ধ থাকবে। সহিহ মুসলিমের আরেকটি বর্ণনায় বলা হয়েছে: “মানুষের বিষয়াদি সঠিকভাবে পরিচালিত হবে, যতক্ষণ বারোজন নেতা তাদের নেতৃত্ব দেবে।” অন্য একটি রূপে বলা হয়েছে: “এই ধর্ম (ইসলাম) মর্যাদাপূর্ণ থাকবে যতক্ষণ বারোজন খলিফা থাকবেন।”

কিছু বর্ণনায় আরো বলা হয়েছে, এই বারোজনের শাসন শেষে বিশৃঙ্খলা ও অস্থিরতা শুরু হবে। এমনকি কিছু বর্ণনা ইঙ্গিত করে যে, এই বারোজনের পর পৃথিবীর সমাপ্তিও ঘটতে পারে। উদাহরণস্বরূপ, আবু দাউদের একটি বর্ণনায় বলা হয়েছে যে: “এই ধর্ম থাকবে যতক্ষণ কুরাইশ থেকে বারোজন খলিফা থাকবে”। এটি ইঙ্গিত করে যে, তাদের সময়কাল শেষ সময় পর্যন্ত বিস্তৃত থাকবে।

কিছু বর্ণনায় “খলিফা” শব্দের পরিবর্তে “আমির” (নেতা), “কায়্যিম” (অভিভাবক) বা “ইমাম” শব্দ ব্যবহৃত হয়েছে। আবার একটি বর্ণনায় এই বারোজনকে বনি ইসরাঈলের বারোজন নেতার (নুকাবা) সঙ্গে তুলনা করা হয়েছে।

আধুনিক ইসলামি গবেষক হুসেইন মোদাররেসি যুক্তি দেন যে, এই হাদিসটি উমাইয়া খলিফা হিশাম ইবনে আবদুল মালিকের (শা. ৭২৪–৭৪৩) সময়েই প্রচলিত ছিল, যা দ্বাদশ শিয়া ইমাম মুহাম্মদ আল-মাহদির আত্মগোপনের ( ৮৭৪ খ্রিস্টাব্দ) অনেক আগের ঘটনা।

**সনাক্তকরণ**

কিছু আলেম যুক্তি দেন যে, এই বারোজন খলিফা নবির পর আগমনকারী প্রথম বারো খলিফা হতে পারেন না। কারণ সেই তালিকায় ইয়াজিদ ইবনে মুয়াবিয়াও অন্তর্ভুক্ত, যিনি নবির নাতি হুসাইন ইবনে আলিকে হত্যা করেন এবং মদিনা নগরীতে আক্রমণ চালান, যা ইসলামে পবিত্র শহর হিসেবে বিবেচিত।

অন্যদিকে, সহিহ বুখারির ব্যাখ্যাকার আল-কাস্তাল্লানি মত দেন, এই হাদিসে বারোজন (ক্রমাগত নয়) মুসলিম শাসকের কথা বলা হয়েছে, যাদের স্থিতিশীল শাসনের পর উমাইয়া খলিফা দ্বিতীয় আল-ওয়ালিদের সময়ে অস্থিরতা শুরু হয়। যদিও তিনি তাদের নাম স্পষ্টভাবে বলেননি, ধারণা করা হয় তিনি চার খুলাফায়ে রাশেদিন, মুয়াবিয়া, তার পুত্র ইয়াজিদ, আব্দুল মালিক ইবনে মারওয়ান ও তার চার পুত্র এবং উমর ইবনে আবদুল আজিজকে বুঝাতে চেয়েছেন। তিনি আরও দুটি মত দেন: একটি হলো, এই হাদিস একাদশ শতাব্দীতে একসাথে ক্ষমতার জন্য প্রতিদ্বন্দ্বিতা করা বারোজন ইমাম দাবিদারের প্রতিও ইঙ্গিত করতে পারে। আরেকটি মতে, এটি ইসলামি স্বর্ণযুগকে বোঝায়, যা খলিফা উমর ইবনে আব্দুল আজিজের মৃত্যুর (৭২০ খ্রি.) মাধ্যমে শেষ হয়।

একইভাবে, সুন্নি ফকিহ ইমাম নববিও সহিহ মুসলিমের ব্যাখ্যায় অনুরূপ মত প্রকাশ করেছেন।

অন্যদিকে, উমাইয়া-বিরোধী সুন্নি লেখক আল-ফাদল ইবনে রুজবিহান এই বারোজনকে ব্যাখ্যা করেন পাঁচ খুলাফায়ে রাশেদিন (চারজনের পরিবর্তে), এরপর আবদুল্লাহ ইবনে যুবায়ের, উমর ইবন আবদুল আজিজ ও পাঁচজন নামহীন আব্বাসীয় খলিফা" হিসেবে। 

## দ্বাদশী শিয়া দৃষ্টিভঙ্গি

### দ্বাদশ ইমামের আত্মগোপনের পূর্বে
এই মাজহাবটি মূলত বারো ইমামকে কেন্দ্র করেই আবর্তিত হয়েছে। সম্ভবত বারো ইমাম সম্পর্কিত হাদিসের প্রাচীনতম শিয়া বর্ণনাগুলোর একটি পাওয়া যায় *কিতাব সুলাইম ইবন কায়েসে*, যা সুলাইম ইবনে কায়েসের (মৃত্যু ৭০১ খ্রি.) রচনা বলে দাবি করা হয়। ধারণা করা হয় যে, তিনি আলি ইবনে আবি তালিবের একজন সঙ্গী হতে পারেন। এই গ্রন্থে উল্লেখিত একটি বর্ণনা আলির সূত্রে এবং আরো কিছু শিয়া ব্যক্তিত্বের মাধ্যমে এসেছে, যাদের মধ্যে রয়েছেন আবদুল্লাহ ইবনে জাফর (মৃত্যু আনু. ৬৯৯ খ্রি.) ও সালমান ফারসি। এই বর্ণনা অনুযায়ী, ৬৩২ খ্রিস্টাব্দে মৃত্যুর অল্প কিছুদিন আগে নবি মুহাম্মাদ গাদির খুম নামক স্থানে সাহাবিদের উদ্দেশ্যে বক্তব্য প্রদান করেন: 
৯ম শতাব্দীর শেষভাগ পর্যন্ত *কিতাব সুলাইম ইবন কায়েসে* বর্ণিত এই ধরনের বক্তব্য ইমামিয়া শিয়াদের মধ্যে তেমন গুরুত্ব পায়নি এবং এরাই পরবর্তীতে দ্বাদশী শিয়া মতবাদের পূর্বসূরি হিসেবে বিবেচিত হন। বিশেষ করে বারো ইমামের উৎসের হাদিসটি তৎকালীন ইমামিয়া আলেমদের রচনায় পাওয়া যায় না। মুহাম্মদ ইবনে হাসান আল-সাফ্ফার (মৃত্যু: ৯০৩), সা‘দ ইবন আবদুল্লাহ আল-আশ‘য়ারি (মৃত্যু আনু. ৯১৩) ও ইবনে কিবা (মৃত্যু ৯৩০-এর পূর্বে)। 

সম্ভবত ৮৭৪ সালে তাদের দ্বাদশ ইমামের গায়বতের (অদৃশ্য হওয়া) কয়েক দশক পর ইমামিয়ারা উপলব্ধি করতে শুরু করে যে, তাদের ইমামদের ধারা আগের মতো আর চলবে না। তখন তারা নিজেদের দ্বাদশ ইমামকে প্রতীক্ষিত নেতা মাহদির সাথে অভিন্ন বলে চিহ্নিত করে। এরপর থেকেই শিয়া সমাজে ইমামদের সংখ্যা একটি গুরুত্বপূর্ণ ও কেন্দ্রীয় বিষয়ে পরিণত হয়।  

**আত্মগোপনের পর** 

ইমামের গায়বতের (অদৃশ্য) পর শিয়া হাদিসবিদদের মধ্যে প্রথমদিকে যারা ইমামদের সংখ্যা বারো বলে নির্ধারণ করে হাদিস বর্ণনা করেন, তাদের মধ্যে ছিলেন আল-কুলাইনি (মৃত্যু ৯৪১) ও ইবনে বাবাওয়াইহ (মৃত্যু ৯২৩)। বিশেষ করে আল-কুলাইনি তার বিখ্যাত হাদিস সংকলন *আল-কাফিতে* ইমামদের সংখ্যা নিয়ে একটি স্বতন্ত্র অধ্যায় উৎসর্গ করেন। 

সুলাইমের বর্ণিত হাদিসটিও পরবর্তীতে শিয়া লেখকদের মধ্যে প্রসিদ্ধ লাভ করে; যেমন: আল-নু‘মানি (দশম শতক) ও আল-তুসি (মৃত্যু ১০৬৭)। তবে শিয়াপন্থী ইতিহাসবিদ মাসউদি (মৃ. ৯৫৬) এই হাদিসের সত্যতা নিয়ে প্রশ্ন তোলেন।অন্যদিকে, ইবনে বাবাওয়াইহ কর্তৃক বর্ণিত অপর একটি হাদিসে স্পষ্টভাবে দ্বাদশ খলিফাকে শিয়াদের দ্বাদশ ইমাম হিসেবে শনাক্ত করা হয়। তিনি হলেন মুহাম্মদ আল-মাহদি, যিনি ইসনা আশারিয়া সাহিত্যে প্রায়শ আল-কায়িম (যিনি উঠবেন’) নামে পরিচিত হন।

**বারো ইমাম শনাক্তকরণ** 

নবির পর অনেক শাসক থাকার বিষয়টি বিবেচনায় রেখে ইসনা আশারিয়া লেখকরা সহজেই এই হাদিসে উল্লিখিত বারো খলিফাকে তাদের বারো ইমামের সাথে মিলিয়ে দেখেন। উদাহরণস্বরূপ, ইসনা আশারিয়া আলেম জাফর সুবহানি যুক্তি দেন যে, ইসলামের মর্যাদা এই বারোজন ইমামমের ওপর নির্ভরশীল। তার মতে এই কারণে উমাইয়া ও আব্বাসীয় খলিফাদের এই মর্যাদার বাইরে রাখা উচিত। 

এই বারোজন ইমামের মধ্যে সর্বশেষ মুহাম্মদ আল-মাহদির ব্যাপারে বিশ্বাস করা হয়, ৮৭৪ সাল থেকে অলৌকিকভাবে গায়বতে (অদৃশ্য) আছেন এবং কিয়ামতের পূর্বে ফিরে এসে তিনি অন্যায় ও অশুভ শক্তির অবসান ঘটাবেন।

দ্বাদশী শিয়াদের বাইরেও মাহদির আগমন সম্পর্কিত বিশ্বাস মুসলিম সমাজে ব্যাপকভাবে প্রচলিত। এর কারণ সম্ভবত সুন্নি ও শিয়া উভয় ধারার বহু নির্ভরযোগ্য হাদিসে এ বিষয়ে উল্লেখ পাওয়া যায়। শিয়া গবেষক মুহাম্মদ আলী শোমালি মনে করেন, দ্বাদশ ইমামের গায়বতের ধারণাটি সেসব সুন্নি হাদিসের সাথেও সম্পর্কযুক্ত, যেখানে বারো ইমামের শাসন কিয়ামত পর্যন্ত অব্যাহত থাকার ইঙ্গিত দেওয়া হয়েছে।

## জায়েদি দৃষ্টিভঙ্গি
এই হাদিসটির বিভিন্ন রূপ জায়েদি শিয়া উৎসগুলিতেও পাওয়া যায়। জায়েদি আলেম আবু সাঈদ আব্বাদ আল-আসফারি (মৃত্যু ৮৬৪ খ্রি.) তাঁর গ্রন্থ কিতাব *আখবার আল-মাহদিতে* নবি মুহাম্মদের বাণী উদ্ধৃত করেছেন:

## তথ্যসূত্র
বিষয়শ্রেণী:হাদিস
বিষয়শ্রেণী:হাদিস অধ্যায়ন


## সূত্র

* 
* 
* 
* 
* 
* 
* 
*